《陈府君挽歌辞》
宋代·沈遘

吴会多长者，斯人昔所钦。高材谁复见，令闻独留今。

松柏开原势，笳箫送水阴。安知此吉卜，有子服朝簪。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。